C 334/24
BG
Официален вестник на Европейския съюз
1.9.2022 г.
(според доклада за 2021 г. относно застаряването на населението, издаден от Комисията) и определянето на горна граница на пенсионната възраст са в основата на очакваното увеличение на разходите за пенсии от 8,8 % от БВП през 2030 г. на 11,4 % до 2050 г.
Освен това се очаква публичните разходи за здравеопазване и дългосрочни грижи да нараснат съответно с 0,9 процентни пункта и 1,7 процентни пункта от БВП до 2070 г. поради застаряването на населението.
Въпреки че разпокъсаността на управлението и финансирането на дългосрочните грижи вече е разгледана в плана за възстановяване и устойчивост, по-нататъшното преодоляване на предизвикателствата, свързани със застаряването на населението, ще бъде от съществено значение за възстановяването на дългосрочната устойчивост на публичните финанси.
Сред вариантите на политиката са: удължаване на пенсионната възраст в съответствие с увеличаването на очакваната продължителност на живота, коригиране на процентите на индексация на пенсиите, за да бъде отразена фискалната устойчивост на пенсионната система, стимулиране на по-голям процент на участие на хората на възраст над 60 години или предприемане на други мерки за укрепване на предлагането на работна ръка.
(21)
(22)
(23)
В съответствие с член 19, параграф 3, буква б) от Регламент (ЕС) 2021/241 и критерий 2.2 от приложение V към същия регламент планът за възстановяване и устойчивост включва широк набор от взаимно подсилващи се реформи и инвестиции с примерен график за изпълнението, който да приключи до 31 август 2026 г.
Те спомагат за преодоляването на всички или на значителна част от икономическите и социалните предизвикателства, очертани в специфичните за държавата препоръки, отправени от Съвета до Чехия в рамките на европейския семестър през 2019 г. и 2020 г., в допълнение към всички специфични за държавата препоръки, отправени до датата на приемане на плана за възстановяване и устойчивост.
По-специално в енергетиката Чехия планира да използва Механизма за възстановяване и устойчивост, за да разшири използването на възобновяеми енергийни източници, по-специално фотоволтаични инсталации, да подобри енергийната ефективност в жилищните и обществените сгради и да подкрепи подмяната на котлите, захранвани с въглища, в домакинствата.
Устойчивият транспорт се насърчава чрез инвестиции в железопътна инфраструктура, чист градски транспорт и чрез стимули за използването на мобилност с малки емисии.
На препоръките в областта на научноизследователската и развойната дейност (НИРД) е отговорено чрез инвестиции, насочени към укрепване на публично-частното сътрудничество, както и подкрепа за рамката за иновации и финансовата/нефинансовата подкрепа за иновативните предприятия.
Бизнес средата се подобрява чрез поредица от мерки за електронно управление, антикорупционни реформи и цялостна реформа на процедурата за издаване на разрешения за строителство, което понастоящем представлява основна пречка пред инвестициите в Чехия.
Ключовите мерки за изпълнение на препоръките за пазара на труда включват програми за повишаване на квалификацията и за преквалификация с цел подготовка на работната сила за екологичния и цифровия преход, както и нови детски заведения за деца на възраст под три години, за да нарасне броят на работещите или търсещите работа жени.
В образованието планът за възстановяване и устойчивост има за цел да стимулира цифровата грамотност на учениците и учителите, да снабди училищата с цифрово оборудване, като същевременно се гарантира приобщаващо образование чрез подкрепа за училищата в неравностойно положение и наставничество.
Препоръките в областта на здравеопазването са взети предвид чрез засилена превенция и рехабилитация на раковите заболявания, разработване на портал за електронно здравеопазване с цел популяризирането на практики за интег­ рирани грижи и подкрепа за образованието в областта на здравеопазването.
По-нататъшните допълващи действия включват мерки за подобряване на дългосрочните грижи.
Изпълнението на плана за възстановяване и устойчивост на Чехия се очаква да допринесе за постигането на понататъшен напредък в екологичния и цифровия преход.
Мерките в подкрепа на целите в областта на климата в Чехия представляват 42 % от общия размер на отпуснатите по плана за възстановяване и устойчивост средства, докато мерките в подкрепа на целите в областта на цифровите технологии възлизат на 22 % от общия размер на отпуснатите по плана за възстановяване и устойчивост средства.
Пълното изпълнение на плана за възстановяване и устойчивост в съответствие със съответните ключови етапи и цели ще помогне на Чехия да се възстанови бързо от последиците от кризата с COVID-19, като същевременно укрепи своята устойчивост.
Системното участие на соци­ алните партньори и други съответни заинтересовани страни продължава да бъде важно за успешното изпълнение на плана за възстановяване и устойчивост, както и на други икономически политики и политики в областта на заетостта, които излизат извън рамките на плана за възстановяване и устойчивост, за да се гарантира широка ангажираност с цялостната програма на политиката.
На 13 май 2022 г. Комисията одобри споразумението за партньорство, предвидено в Регламент (ЕС) 2021/1060 на Европейския парламент и на Съвета (17), по отношение на Чехия.
През декември 2021 г. и януари 2022 г. Чехия представи седем програми, предвидени в посочения регламент.
Програмата за справедлив преход беше представена на 16 март 2022 г.
В съответствие с Регламент (ЕС) 2021/1060 Чехия трябва да вземе предвид съответните специфични за нея препоръки при програмирането на фондовете на политиката на сближаване за периода 2021—2027 г. Това е предварително условие за подобряване на ефективността и максимално увеличаване на добавената стойност на финансовата подкрепа, която ще бъде получена от фондовете на политиката на сближаване, като същевременно се насърчават координация, взаимно допълване и съгласуваност между тези фондове на политиката на сближаване и други инструменти и фондове на Съюза.
Успешното прилагане на Механизма за възстановяване и устойчивост и програмите по линия на политиката на сближаване зависи и от премахването на пречките пред инвестициите в подкрепа на екологичния и цифровия преход и балансираното териториално развитие.
(17) Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (ОВ L 231, 30.6.2021 г., стр. 159).